钦定古今图书集成/理学汇编/学行典/第238卷 > 汪乔年
## 钦定古今图书集成/理学汇编/学行典/第238卷 > 汪乔年

按《广信府志》：“汪乔年，字房孺，玉山人。绍兴五年，以特
奏名进士对策为第一人。宗弟端明公称其岂弟乐
易，不以世俗细故芥蒂于中。于人无怨尤，虽有恶声，
至不较也。临事接物，一以诚信，未尝逆设机械。喜宾
客，每斥服为饮食费。闻人之过如不闻，得人一善则
称道不容口。少以文学显，晚以年德尊而未尝自居”，
退然如不足者。